PRITARTA  
Molėtų rajono savivaldybės tarybos  
2017 m. sprendimu Nr.

**VŠĮ MOLĖTŲ RAJONO GREITOSIOS MEDICINOS PAGALBOS CENTRO 2016 M. VADOVO ATASKAITA**

**I. BENDROS ŽINIOS APIE VIEŠĄJĄ ĮSTAIGĄ IR VADOVĄ**

1.1. Viešoji įstaiga Molėtų rajono greitosios medicinos pagalbos centras (toliau GMPC) įkurta 2006 m. rugsėjo 21 d. Molėtų rajono savivaldybės tarybos sprendimu Nr. B1-110. Įstaiga registrų centre įregistruota 2006 m. lapkričio 24 d. Registravimo pažymėjimo Nr.086528. Įstaigos kodas 300618925. GMPC randasi adresu Graužinių g. Nr. 13, LT 33125 Molėtai.

|  |  |  |
| --- | --- | --- |
|  | Tel: | 8 383 54518 |
|  | Mob. tel. | 8 699 80348 |
|  | Tel./faks. | 8 383 54517 |
|  | El. paštas: | [gmp.moletu@gmail.com](mailto:gmp.moletu@gmail.com) |

Adresas internete: www. moletugmp.lt

1.2. Molėtų rajono savivaldybės tarybos 2010 m. gegužės 28 d. sprendimu Nr. B1-101 buvo patvirtinti VšĮ Molėtų rajono greitosios medicinos pagalbos centro direktoriaus pareiginiai nuostatai.

Įstaigos įstatai patvirtinti 2015 m.spalio 29 d. Molėtų rajono savivaldybės tarybos sprendimu Nr.B1-235.

1.3. VšĮ Molėtų rajono greitosios medicinos pagalbos centro direktorė Auksė Mackonienė įstaigai vadovauja nuo 2006 m.

Įstaiga yra Molėtų savivaldybės viešoji sveikatos priežiūros pelno nesiekianti įstaiga.

Įstaigos vienintelė dalininkė (savininkė) yra Molėtų rajono savivaldybė.

1.4. Direktorės išsilavinimas:

-2009 – 2011 m.Mykolo Riomerio universitetas – viešojo administravimo (specializacija – sveikatos apsaugos įstaigų administravimas) magistro laipsnis.

-2006 – 2009 m.Vilniaus pedagoginio universiteto psichologijos bakalauro laipsnis.

-1979 – 1982 m.Panevėžio Andriaus Domaševičiaus medicinos mokykla – med. felčerio specialybė.

1.5. 2016m. VšĮ Molėtų rajono greitosios medicinos pagalbos centro direktorė:

1.5.1. organizavo ir užtikrino GMPC veiklą, pagal kompetenciją organizavo ir įgyvendino rajono savivaldos institucijų sprendimus;

1.5.2. atstovavo įstaigai įstaigų vadovų pasitarimuose;

1.5.3.dalyvavo įvairiose apklausose LR Sveikatos apsaugos ministerijoje svarstant aktualius įstaigai teisės aktus;

1.5.4. dalyvavo Molėtų rajono savivaldybės bendruomenės sveikatos posėdžiuose;

1.5.5. užtikrino GMPC teikiamų paslaugų kokybę;

1.5.6. atstovavo GMPC bendraujant su fiziniais ir juridiniais asmenimis, valdžios institucijomis;

1.5.7. vykdė GMPC veiklos planus ir teikė savininkui (visuotiniam dalininkų susirinkimui) ataskaitas, kitus steigėjo reikalaujamus dokumentus;

1.5.8. užtikrino GMPC turto racionalų, ekonomišką bei efektyvų panaudojimą ir jo apsaugą, gaunamų lėšų naudojimą pagal paskirtį, atsiskaitymą su įstaigos darbuotojais, mokesčių administravimo institucijomis, darbų, paslaugų tiekėjais;

1.5.9. užtikrino įstaigoje darbų saugos, priešgaisrinės saugos, civilinės saugos organizavimą.

1.6. GMPC vadovė kėlė kvalifikaciją ir dalyvavo:

1.6.1. Krizių tyrimo centro kvalifikacijos tobulinimo kursuose „Mokymai, kaip taikyti metodiką praktinėje profesinėje veikloje, organizuojant pagalbos traumų ir kitų išorinių mirties priežasčių atvejais teikimą“;

1.6.2. SAM ekstremalių sveikatai situacijų centro organizuotame seminare „ Asmens sveikatos priežiūros ekstremaliųjų situacijų ir karo atveju aktualūs klausimai“;

1.6.3. Lietuvos sveikatos mokslų akademijos mokslinėje praktinėje konferencijoje „ Medicininės pagalbos teikimas ypatingų situacijų metu“;

1.6.4. Kvalifikacijos tobulinimas „Kokybės vadybos sveikatos sistemoje pagrindai. Minimalūs ir maksimalūs reikalavimai kokybei“;

1.6.5. SAM organizuotoje ir METAS sistemoje užregistruotoje Tarptautinėje 5 – ojoje mokslinėje praktinėje intensyvios kardiologijos ir skubios medicinos konferencijoje.

1.6.6. Lietuvos viešojo administravimo instituto organizuotame mokymo renginyje „Korupcijos prevencijos mokymai sveikatos apsaugos sektoriaus darbuotojams“;

1.6.7.LSSO organizuotame kvalifikacijos tobulinime „Smurto artimoje aplinkoje apraiškų atpažinimą;

1.6.8. Lietuvos klinikinės toksikologijos draugijos SAM ESSC apsinuodijimų informacijos biuro organizuotoje mokslinėje – praktinėje konferencijoje „Naujos psichoaktyvios medžiagos“;

1.6.9. Gavo valstybinės akreditavimo sveikatos priežiūros veiklai tarnybos prie SAM visuomenės sveikatos priežiūros veiklos – privalomojo pirmos pagalbos mokymo licenciją.

ĮSTAIGOS VEIKLA IR VEIKLOS RODIKLIAI

|  |  |  |  |
| --- | --- | --- | --- |
| **RODIKLIS** | **ATASKAITINIAI METAI** | **PRAĖJĘ ATASKAITINIAI METAI** | **POKYTIS** |
| GMP kvietimų skaičius | 5199 | 5242 | -43 |
| Operatyvumas – nuvykimas iki 15 min. į 1 – os reagavimo kategorijos kvietimus mieste | 1563  (95.60%) | 1639  (95.87%) | -76  (-0.27%)  Operatyvumas pablogėjo dėl Vilniaus GMPS pavėluotai perduotų iškvietimų (priedas Nr. 1) |
| Operatyvumas – nuvykus iki 25 min. į 1 – os reagavimo kategorijos kvietimus kaime | 2856  (86.78%) | 3046  (91.09%) | -190  (4.31%)  Operatyvumas pablogėjo dėl Vilniaus GMPS pavėluotai perduotų iškvietimų (priedas Nr. 1) |
| GMP brigados iškvietimų intensyvumas per 24 val. | 10.12 | 10.18 | -0.06 |
| Atgaivintų pacientų skaičius per metus | 17 | 15 | +2 |
| Klasterių pacientai: Pacientų, su įtariamu galvos smegenų insultu tiesiogiai nuvežtų į insulto gydymo centrą | 22 | 19 | +3 |
| Pacientų, kuriems nustatytas MI su ST segmento pakilimu, nuvežtų tiesiogiai į PKI centrą | 8 | 13 | -5 |

DUOMENYS VEIKLOS RODIKLIŲ APSKAIČIAVIMUI

|  |  |  |  |
| --- | --- | --- | --- |
| **RODIKLIS** | **ATASKAITINIAI METAI** | **PRAĖJĘ ATASKAITINIAI METAI** | **POKYTIS** |
| Gyventojų skaičius  Kreipimųsi dėl GMP paslaugos į VšĮ GMPS skaičius | 19.233  7644 | 19.582  7632 | - 349  +12 |
| I-os reagavimo kategorijos kvietimų skaičius  Iš jų nuvykta iki 15min. (mieste) (%) | 913  95.44 | 1004  95.87 | - 91  -0.43 |
| I-os reagavimo kategorijos kvietimų skaičius  Iš jų nuvykta iki 25 min.(kaime) (%) | 2173  86.94 | 2178  91.09 | -5  -4.15 |
| Aptarnautų pacientų skaičius  Kvietimų skaičius tenkantis 1 GMP brigadai per 24 val.  GMP brigadų skaičius | 5154  10.12  2.55 | 5183  10.18  2.6 | -29  -0,06  -0.05 |
| Gaivintų pacientų skaičius | 25 | 37 | -12 |
| Klasterių pacientai:  Bendras pacientų, su įtariamu galvos smegenų insultu nuvežtų į insulto gydymo centrą skaičius  Pacientų, tiesiogiai nuvežtų į insulto gydymo centrą iki 240 min. | 152  19 | 171  23 | -19  -4 |
| Bendras pacientų, kuriems nustatytas miokardo infarktas su ST segmento pakilimu, nuvežtų į PKI centrą skaičius  Pacientų, tiesiogiai nuvežtų į PKĮ centrą skaičius | 37  13 | 31  7 | +6  +4 |

Operatyvumas pablogėjo dėl Vilniaus GMPS pavėluotai perduotų iškvietimų (priedas Nr. 1)

Operatyvumas pablogėjo dėl Vilniaus GMPS pavėluotai perduotų iškvietimų (priedas Nr. 1)

1.7. Molėtų rajono savivaldybės administracijos direktoriaus 2016 m. vasario 17 d. raštu Nr. B22 - 267 „Dėl VšĮ Molėtų rajono greitosios medicinos pagalbos centro 2016 m. veiklos užduočių projekto“ nustatytos ir įvykdytos 2016 m. įstaigos veiklos užduotys (žiūr. VšĮ Molėtų rajono greitosios medicinos pagalbos centro 2016 m. veiklos ataskaitoje):

1.7.1. Siekti teigiamo finansinio įstaigos veiklos rezultato – įvykdyta.

1.7.2. Neviršyti patvirtinto įstaigos sąnaudų darbo užmokesčiui normatyvo, t.y. 82 proc.(su valstybinio socialinio draudimo įmokomis į Garantinį fondą) – įvykdyta.

1.7.3. Sąnaudų medikamentams dalis, t.y. 2 proc. visų įstaigos patirtų išlaidų per metus – įvykdyta.

1.7.4. Sąnaudų valdymo išlaidoms dalis, t.y. 7 proc. visų įstaigos patirtų išlaidų per metus – įvykdyta.

1.7.5. Siekti pritraukti papildomų finansavimo šaltinių, t.y.: dalyvavimas Molėtų rajono savivaldybės visuomenės sveikatos rėmimo programose, 2 proc. parama, privalomi pirmos pagalbos kursai, budėjimai renginių metu, ES struktūrinių fondų ir kt. – įvykdyta.

1.7.6. Siekti, kad įstaigos patikrų metu nebūtų užfiksuota esminių pažeidimų – įvykdyta.

1.7.7. Pagal poreikį gerinti įstaigos darbuotojų aprūpinimą medicinine literatūra – įvykdyta (užprenumeruotas „Lietuvos gydytojo žurnalas“).

1.7.8. Siekiant gerinti ligonių aptarnavimo kokybę, didelį dėmesį skirti GMP darbuotojų kvalifikacijos kėlimui – įvykdyta (dalyvauta mokslinėse – praktinėse konferencijose: „Naujos psichoaktyviosios medžiagos“, „Kokybės vadybos sveikatos sistemoje pagrindai. Minimalūs ir maksimalūs reikalavimai kokybei“).

1.7.9. Naujai ruošti GMP vairuotojus vairuotojais – paramedikais išsiunčiant juos mokytis pagal Karaliaus Mindaugo profesinio mokymo centro paramedikų rengimo programą – įvykdyta (išsiųsti mokytis 3 vairuotojai).

1.7.10. Siekti tolimesnio įstaigos med. įrangos atnaujinimo. Organizuoti nusidėvėjusios medicininės įrangos atnaujinimą įsigyjant naujus kaklo įtvarus, kraujo spaudimo matuoklius – įvykdyta.

1.7.11. Vienyti kolektyvą vieningam komandiniam darbui pacientų bei GMPC labui, dalyvauti GMP veiklai aktualiuose renginiuose, pratybose – įvykdyta (dalyvauta civilinės saugos, ekstremalių situacijų pratybose).

1.7.12. Tolimesnis personalo darbo sąlygų gerinimas apdraudžiant darbuotojus nuo nelaimingų atsitikimų – darbuotojai apdrausti.

1.7.13. Nuolat stebėti ir analizuoti GMPC pacientų pasitenkinimo įstaigos teikiamomis paslaugomis lygį, bei pacientų skundų tendencijas per GMPC internetinėje svetainėje [www.moletugmp.lt](http://www.moletugmp.lt) pateiktą anketą. Siekti pacientų pasitenkinimo įstaigos teikiamomis paslaugomis bei jų kokybe – nuolat stebima.

1.7.14. Siekti, kad darbuotojų kaitos įstaigoje rodiklis būtų minimalus nuo visų įstaigos darbuotojų skaičiaus, išskyrus atvejus, kai darbuotojų kaitą lemia teisės aktų reikalavimai – įvykdyta.

1.7.15. Siekti prioritetinių paslaugų teikimo – operatyvumo gerėjančios dinamikos – ne mažiau 80 proc.aptarnautų pacientų mieste ir kaime atitiktų teisės aktuose numatytus aptarnavimo laikui keliamus reikalavimus: mieste – 15 min., kaime – 25min.- įvykdyta.

1.7.16. Toliau vystyti informacinių technologijų plėtrą - GMP kvietimo kortelėje forma 110/a esančios informacijos perkėlimas į informacinę ir statistinę elektroninę apskaitos sistemą, nuolat atnaujinti įstaigos interneto svetainę pagal Vyriausybės patvirtintus reikalavimus ir užtikrinti jos veikimą – įvykdyta.

1.7.17. Užtikrinti TLK sutartyje numatytų paslaugų teikimą, nemažinant prioritetinių paslaugų apimties – įvykdyta.

1.8. Prioritetai, keliami nauji einamų metų uždaviniai:

1.8.1. užtikrinti kokybišką ir efektyvią gmp paslaugą, orientuotą į gyventojų poreikius – siekti, kad 1 – os kategorijos iškvietimai sudarytų ne mažiau kaip 80% nuo bendro iškvietimų skaičiaus;

1.8.2. įsilieti į Lietuvos e. sveikatos sistemą, nuolat tobulinant gebėjimus;

1.8.3. mažinti neįgalumą ir pirmalaikį mirtingumą nuo išorinių priežasčių – traumų, nelaimingų atsitikimų, nuo širdies ir galvos kraujotakos sistemos ligų;

1.8.4. remiantis numatytais Molėtų rajono savivaldybės strateginiais tikslais, sudaryti sąlygas sveikai, saugiai, darniai ir veržliai visuomenei vystytis – organizuoti visuomenei pirmosios medicinos pagalbos mokymus.

1.8.5. užtikrinti gmp paslaugos prieinamumą ekstremaliųjų situacijų atvejais, saugą, Molėtų rajone vykstančių renginių metu;

1.8.6. prisidėti prie visuomenės ir pilietiškumo ugdymo – pirmosios medicinos pagalbos mokymai;

1.8.7. GMPC, kaip konkurencingos darbovietės darbo rinkoje įvaizdžio formavimas.

1.9. Laukiantys iššūkiai, trūkumai, grėsmės:

1.9.1. neapibrėžta, neaiški GMP įstaigų perspektyva;

1.9.2. finansavimo šaltinis – TLK finansuoja pagal statistinį gyventojų skaičių, kuris nuolat mažėja, o darbo krūvis ir išlaidos senstant visuomenei ir dalyvaujant klasterių veikloje didėja.

1.9.3. GMP automobilių parkas – gmp automobiliai eksploatuojami daugiau kaip po 7 metus - nusidevėję, o SAM delsia atnaujinti gmp automobilių parką;

1.9.4. jaučiamas skubios medicinos pagalbos slaugos darbuotojų trūkumas, dėl šalyje jau eilę metų neruošiamų šios krypties specialistų.

**II. STIRYBĖS, GALIMYBĖS BEI LAUKIAMI REZULTATA**I

2.1. Nežiūrint į didelę profesinę patirtį, pagal finansines galimybes ir toliau bus keliama įstaigos darbuotojų kvalifikacija.

2.2. Laukiamas GMP automobilių parko atnaujinimas;

2.3. Siekiant pagerinti pradinio gaivinimo rezultatus – padidinti atgaivintų pacientų skaičių, palengvinti GMP darbuotojų darbą ruošiamasi įsigyti ir pradėti dirbti su automatine išorinio širdies masažo sistema – AUTOPULSAS.

2.4. Siekiant kokybiškos ir efektyvios GMP paslaugos bus ir toliau bendradarbiaujama su kitomis ASPĮ.

2.5. Pagal numatytus teisės aktus racionaliai ir tikslingai naudojami įstaigos finansiniai ištekliai.

Direktorė Auksė Mackonienė